Kipčiakų kalba

Kipčiakų kalba – mirusi tiurkų kalbų šeimos kalba, kuria kalbėjo kipčiakai. Ja buvo kalbama plačiuose Eurazijos stepių tyruose, vadintuose Dešti Kypčiaku arba Polovcų stepe. XIII a. ši kalba tapo bendrine Aukso Ordos kalba. Vėliau transformavosi į daug skirtingų kalbų (totorių, baškirų, kazachų, kumykų, kariačajų-balkarų ir kt.), kurios dabar sudaro tiurkų kalbų kipčiakų pogrupį. Viduramžiais kipčiakų kalbą dar vartojo Egiptą valdę mameliukai, kurie buvo kipčiakų kilmės.

Tuo tarpu rytuose kipčiakų kalbai susiliejus su senąja kirgizų kalba (priklausė kirgizų-Jenisiejaus kalboms) susidarė pietų altajiečių, Ferganos kipčiakų kalbos ir dabartinė kirgizų kalba.

Kategorija:Mirusios tiurkų kalbos